TÖÖVÕTULEPING nr 9-44/2024/28

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab juhatuse esimehe 29.06.2022 käskkirja nr 1-5/58 alusel põhja piirkonna haldusjuht Uno Koppelmaa, ühelt poolt,

ja OÜ Sigudik edaspidi **töövõtja**, keda esindab põhikirja alusel juhatuse liige Tõnu Mets teiselt poolt, keda nimetatakse edaspidi käesolevas Lepingus Pool või koos Pooled, sõlmisid käesoleva lepingu (edaspidi nimetatud Leping) alljärgnevas:

1. **Lepingu objekt**
   1. Lepingu objektiks on töövõtja poolt tellijale sise- ja väliskoristusteenuse osutamine RMK Piirsalu kontoris lepinguga kokkulepitud tingimustel ja korras, edaspidi **töö** (lisa 1).
   2. Töö peab vastama järgmistele tingimustele: tööd on teostatud õigeaegselt, korrektselt, kvaliteetselt.
   3. Tellija on annab töövõtjale töö teostamiseks järgmist informatsiooni ja materjalid: kontori kasutuskord ning ligipääsuõigused.
   4. Tellijal on õigus jooksvalt kontrollida töö tegemise käiku. Töövõtja on kohustatud koheselt informeerima tellijat töö tegemise käigus tekkinud probleemidest ning nõutama tellija juhiseid ja informatsiooni.
   5. Töövõtja peab töö tegemisel kinni pidama tellija poolt kehtestatud tööohutusnõuetest, keskkonnanõuetest, tuleohutusnõuetest ning jäätmekäitluseeskirjadest.
2. **Töö üleandmine ja vastuvõtmine** 
   1. Töövõtja annab tellijale valmis töö üle kuu viimasel tööpäeval.
   2. Tellija on kohustatud töö üleandmisel selle viivitamata üle vaatama.
   3. Töös esinevate puuduste kohta vormistavad pooled akti, millele kirju­tavad alla poolte esindajad.
   4. Tellija esitab töövõtjale oma pretensioonid, edaspidi **vastuväited**, seoses töö mittevastavusega lepingule 7 (seitsme) tööpäeva jooksul arvates töö üleandmisest töövõtja poolt.
   5. Töö loetakse tellija poolt vastu võetuks, kui tellija ei ole esitanud vastuväiteid punktis 2.4 nimetatud tähtaja jooksul.
   6. Juhul, kui tellija esitab oma vastuväited, peab töövõtja tegema töös vastavad parandu­sed tellija määratud tähtaja jooksul. Sellisel juhul loetakse töö vastu võetuks, kui töövõtja on teinud töös parandused ja tellijal ei ole enam vastuväiteid.
   7. Pärast töö vastuvõtmist tellija poolt on töövõtjal õigus lepinguga kokkulepitud tasule.
3. **Tasu**
   1. Tellija maksab töövõtjale töö teostamise eest tasu summas 700.-(seitsesada) eurot kuus.
   2. Tellija tasub tehtud tööde eest igakuuliselt töövõtja poolt esitatud arvete alusel. Töövõtja esitab arve elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara.
   3. Arve esitamise aluseks on töös esinevate puuduste akti puudumine.
4. **Poolte vastutus**
   1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.
   2. Juhul, kui töövõtja viivitab töö üleandmisega üle kokkulepitud tähtaja, on tellijal õigus nõuda leppetrahvi tasumist, mille suuruseks on 0,15% lepingu kohaselt töövõtjale maksta­vast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) % töövõtjale makstavast tasust. Tellijal on õigus töö eest tasumisel vähendada töövõtjale makstavat tasu leppetrahvi summa võrra.
   3. Tellijal on õigus nõuda alapunktis 4.2 sätestatud leppetrahvi tasumist ka aja eest, mil töövõtja teeb töös parandusi tulenevalt tellija vastuväidetest.
   4. Juhul, kui tellija viivitab töövõtjale tasu maksmisega üle kokkulepitud tähtaja, on töö­võtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasu­misega viivitatud summast.
   5. Tellija peab esitama lepingust tuleneva leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.
5. **Poolte esindajad ja kontaktandmed**
   1. Tellija esindaja on RMK kinnisvaraosakonna lääne piirkonna haldusspetsialist Terje Edur tel 56003612 e-post [terje.edur@rmk.ee](mailto:terje.edur@rmk.ee)
   2. Töövõtja esindaja on juhatuse liige Tõnu Mets tel 56622930 e-post info.sigudik@mail.ee
6. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
7. **Lepingu lõppemine ja lõpetamine** 
   1. Leping kehtib alates 1.01.2024 kuni 31.12.2024 või kuni kõikide lepinguliste kohustuste täitmiseni mõlema poole poolt.
   2. Tellija võib lepingu igal ajal olenemata põhjusest etteteatamistähtajata üles öelda. Selli­sel juhul on tellija kohustatud tasuma töövõtjale lepingu ülesütlemise momendiks faktili­selt tehtud töö eest. Toodud põhjusel lepingu ülesütlemisel hüvitab tellija töövõtjale lisaks faktiliselt tehtud töö eest tasumisele lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti lepingus ettenähtud töövõtjale makstavast tasust.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrval­damine ülesandeks kolmandale isikule töövõtja arvel.
   4. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepi­tud tasu maksmata lepingust ühepoolselt taganeda ja nõuda sisse lepinguga ettenähtud lep­petrahv ning tekitatud kahju.
   5. Töövõtja võib käesoleva lepingu ennetähtaegselt üles öelda teatades sellest tellijale kirjalikult ette 30 kalendripäeva.
8. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
|  |  |
| Riigimetsa Majandamise Keskus | OÜ Sigudik |
| Registrikood 70004459 | Registrikood 14823998 |
| Sagadi küla, Haljala vald, | Koidu tn 2 , Risti alevik Lääne-Nigula vald |
| 45403 Lääne-Viru maakond | Tel 56622930 |
| Tel 676 7500 | E-post info.sigudik@mail.ee |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Uno Koppelmaa | Tõnu Mets |

Lisa 1

**Tööde kirjeldus**

**Siseruumide hoolduspuhastus**

**Töid teostatakse 2x nädalas (K,R) väljaspool tööaega**:

* Trepiastmete, -piirete ja -käsipuude puhastamine
* Tolmuvõtmine büroomööbli vabadelt pindadelt
* Tolmuvõtmine kontoritehnikalt va arvuti ekraan, klaviatuur
* Tolmuvõtmine küttekehade ja aknalaudade vabadelt pindadelt
* Lülitite, pistikute ja karbikute puhastus
* Seinte kohtpuhastamine lahtisest mustusest
* Prügikorvide tühjendamine ja vajadusel prügikottide asendamine
* Prügikottide viimine vastavasse prügikonteinerisse
* Uksekomplektide puhastamine näpujälgedest ja plekkidest
* Ruumisiseste klaaspindade ja  peeglite kohtpuhastamine (va aknad)
* Põrandate ja liistude kuivpuhastamine ja niiske käsikoristus
* Vaipade puhastus tolmuimejaga
* Akende pesemine 1x aastas või vastavalt määrdumisele kohtpuhastus
* Köögi puhastamine sh külmkapi, köögikappide puhastamine vastavalt vajadusele

**Sanitaarruumid (WC, saun, pesuruum)**

* Põrandate niiske puhastus ja pesu
* Seintelt, ustelt, peeglitelt pritsmete plekieemaldused ja vajadusel niiske puhastus
* Tualettruumides santehnika puhastamine
* Hügieenitarvete (wc-paber, paberrätikud, seep, prügikotid) lisamine ning hoidikute puhastamine
* Väljavoolutrappide puhastus ja desinfitseerimine ( 1x kuus)

**Väliterritooriumi heakorratööd**

**Töid teostatakse 1x nädalas**

* Lipupäevadel riigilipu heiskamine ja langetamine
* Lipumastide puhastamine vastavalt vajadusele
* Territooriumi lahtisest olmeprahist puhastamine
* Jalgtee puhastamine lumest vastavalt vajadusele
* Jäätmeveo päeval prügikast viia teeäärde
* Lehtede riisumine territooriumilt
* Muru niitmine ja trimmerdamine ca 1500 m2 mai-september (sagedus vastavalt vajadusele)

Kokkulepitud tasu sisaldab kõiki vajalikke puhastusaineid,-vahendeid, -masinaid ning muru niitmiseks ja trimmerdamiseks bensiini ja masinaid.

Kokkulepitud tasu ei sisalda hügieenitarvete (wc ja kätepaber, seep, õhuvärskendaja, prügikotid) maksumust. Need tooted tarnitakse tellija poolt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
|  |  |
| Riigimetsa Majandamise Keskus | OÜ Sigudik |
| Registrikood 70004459 | Registrikood 14823998 |
| Sagadi küla, Haljala vald, | Koidu tn 2, Risti alevik Lääne-Nigula vald |
| 45403 Lääne-Viru maakond | Tel 56622930 |
| Tel 676 7500 | E-post info.sigudik@mail.ee |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Uno Koppelmaa | Tõnu Mets |